Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: Magyarországon lásd még a 73/2003.(XI.13.)GKM-FVM együttes rendelettel módosított 52/2003.(VIII.15.)GKM-
Paragraph Index: 1387

a) Nedvesítőszer oldatot olyan anyagoknál, amelyeknek a polietilénre erős, feszültségkorróziót kiváltó hatásuk van, különösen az összes, nedvesítőszert tartalmazó oldatnál és készítménynél. 1…10% nedvesítőszert tartalmazó vizes oldatot kell használni, az oldat felületi feszültségének 23 ˚C-on 31…35 mN/m-nek kell lennie. A halmazolási próbánál legalább 1,2 relatívsűrűség-értéket kell alapul venni. Amennyiben a nedvesítőszer oldattal való kielégítő kémiai összeférhetőség bizonyított, akkor ecetsavval nem kell összeférhetőségi vizsgálatot végezni. Olyan töltőanyagok esetén, amelyeknek a polietilénre a nedvesítőszer oldatnál erősebb feszültségkorróziót kiváltó hatásuk van, a kielégítő kémiai összeférhetőséget a 6.1.5.2.6 pont szerinti, 40 ˚C-on végzett, háromhetes előtárolással, de az eredeti töltőanyaggal lehet vizsgálni.

Source: https://magyarkozlony.hu/hivatalos-lapok/045a57d33e5c2d024572e6fece97ceab0fb9f63b/dokumentumok/9667abf626b118c92eddfdad2166f1e46917c4b4/letoltes